Železničná trať Kolín – Ledečko

Železničná trať Kolín – Ledečko (v cestovnom poriadku pre cestujúcich označená číslom 014) je regionálna železničná trať v Stredočeskom kraji.

Trať je dlhá 40 km a vedie z Kolína, kde sa stretáva s traťou z Prahy do Českej Třebovej, Kolína do Prahy cez Lysú nad Labem a traťou z Kolína do Havlíčkovho Brodu. V cieľovej stanici Ledečko nadväzuje na trať z Čerčan do Světlé nad Sázavou.

 História 
Listina o koncesii pre miestnu dráhu z Kolína cez Bečvář, Uhlířské Janovice a Rataje do Čerčan s odbočkou z Rataj do Kácova z 10. mája 1899 bola udelená Leopoldovi grófovi Šternberku. Koncesia udelená k stavbe a k prevádzaniu rušňovej železnice, ktorá bude vystavaná ako miestna dráha o rozchode pravidelnom. Koncesionár bol povinný do dvoch rokov stavbu dovŕšiť, vystavanú dráhu potom verejnej vozbe odovzdať.Listina o koncessi č. 88/1899 Sb. z dňa 10. mája 1899

Dráhu vlastnila spoločnosť Miestna dráha Kolín – Kácov – Čerčany až do svojho zoštátnenia roku 1925. Prevádzka z Kolína do Rataj bola zahájená v decembri 1900, na zvyšnej časti stavanej trate v auguste 1901.

V roku 1921 boli podľa vtedajšieho cestovného poriadku v prevádzke tieto stanice:

Kolín místní nádraží, Červené Pečky, Ratboř, Chotouchov-Pučery, Pučery, Bečváry, Drahobudice, Hatě, Uhlířské Janovice, Mirošovice, Nový Dvůr, Rataje, Ledečko

 Vozne 
V roku 2010 boli osobné vlaky vedené motorovými vozňami 810 sólo alebo s jedným prípojným vozidlom radu 010. Niekoľko spojov v týždni boli vedené motorovou jednotkou 814 Regionova.
Od roku 2013 sú osobné vlaky vedené výhradne motorovými jednotkami 814, čiže tzv. Regionovami.

 Nadväzujúca trate 
 Kolín 
 Trať 010 Česká Třebová – Ústí nad Orlicí – Choceň – Moravany – Pardubice hl. n. – Přelouč – Kolín
 Trať 011 Kolín – Pečky – Poříčany – Praha Masarykovo nádraží / Praha hl. n.
 Trať 230 Havlíčkův Brod – Světlá nad Sázavou – Čáslav – Kutná Hora hl. n. – Kolín
 Trať 231 Kolín – Velký Osek – Nymburk hl. n. – Lysá nad Labem – Čelákovice – Praha
 Bečváry 
 Trať 013 Bošice – Bečváry (od roku 2011 bez pravidelnej osobnej dopravy: prevádzka len od 1. júna do 29. septembra každú sobotu a nedeľu spoločnosťou KŽC)
 Ledečko 
 Trať 212 Čerčany – Ledečko – Zruč nad Sázavou – Světlá nad Sázavou

 Galéria 

 Referencie 

 Iné projekty 

 Externé odkazy 
 Informácie o trati
 Elektronický archív vlakových cestovných poriadkov ČD a ČSD (ČD od decembra 2002 + české trate ČSD 1981/1982)

 Zdroj 


Kolín – Ledečko
Kategória:Doprava v okrese Kolín
Kategória:Doprava v okrese Kutná Hora